യോഗ പരിശീലകന്, അച്ചാര് വില്പനക്കാരി, സ്റ്റേഷനറി ഷോപ്പ് ഉടമ ബംഗാള് പിടിക്കാന് ഒരുങ്ങി വ്യത്യസ്ത മത്സരാര്ത്ഥികള് നിര്ണായകമായ തിരഞ്ഞെടുപ്പ് നേരിടാന് തയാറായി മമത വരാന് പോകുന്ന പശ്ചിമബംഗാള് നിയമസഭാ ഉപതെരഞ്ഞെടുപ്പില്, ഇന്ത്യന് ജനത ഉറ്റുനോക്കുന്ന സീറ്റാണ് പശ്ചിമ ബംഗാള് മുഖ്യമന്ത്രി മമത ബാനര്ജി മത്സരിക്കുന്ന ഭബാനിപൂര് മണ്ഡലം. നന്ദിഗ്രാമില് നടന്ന നിയമസഭാ തെരഞ്ഞെടുപ്പില് മമത ബാനര്ജി പരാജയപ്പെട്ടിരുന്നു. അവിടെ മുഖ്യമന്ത്രിയായി തുടരണമെങ്കില് മമതയ്ക്ക് ഒരു ഉപതിരഞ്ഞെടുപ്പ് വിജയിക്കേണ്ടതുണ്ട്. അതുകൊണ്ടുതന്നെ വരാന് പോകുന്ന തിരഞ്ഞെടുപ്പ് മമതയെ സംബന്ധിച്ചിടത്തോളം വളരെ നിര്ണായകമാണ്. എന്നാല്, മമതക്കെതിരെ പശ്ചിമ ബംഗാള് കരസ്ഥമാക്കാന് മത്സരിക്കുന്നവര് ഒരുപാടാണ്. ബിജെപി സ്ഥാനാര്ത്ഥി പ്രിയങ്ക ടിബ്രേവാളും സിപിഐ എം സ്ഥാനാര്ത്ഥി ശ്രീജിത് ബിശ്വാസും മാത്രമല്ല, ഒരു സാമ്ബത്തിക ഉപദേഷ്ടാവ്, യോഗ പരിശീലകന്, ഒരു അച്ചാര് വില്പനക്കാരി, ഒരു സ്റ്റേഷനറി ഷോപ്പ് ഉടമ, സ്വര്ണ്ണ മെഡല് നേടിയ ഒരു ശാസ്ത്രീയ സംഗീതജ്ഞന്, ഒരു സ്കൂള് പ്രിന്സിപ്പല് തുടങ്ങി സമൂഹത്തിന്റെ പല പല തട്ടുകളില് നിന്നുള്ളവരാണ് ഇവിടെ അംഗത്തിനിറങ്ങുന്നത്. ഇതോടെ വരാന് പോകുന്ന തിരഞ്ഞെടുപ്പ് കൂടുതല് കടുക്കുകയാണ്. തിരഞ്ഞെടുപ്പില് മത്സരിക്കുന്നവരില് ആറുപേര് സ്വതന്ത്രരാണ്. അതേസമയം മമത ബാനര്ജി, ബിജെപിയുടെ പ്രിയങ്ക ടിബ്രേവാള്, സിപിഐ എമ്മിലെ ശ്രീജിത് ബിശ്വാസ് എന്നിവര് മറ്റ് ചെറിയ കക്ഷികളെ പ്രതിനിധീകരിക്കുന്നു. മത്സരത്തെ കൂടുതല് രസകരമാക്കുന്നത് എതിര്സ്ഥാനാര്ഥികളുടെ പട്ടിക തന്നെയാണ്. ചിലര് വെറും തമാശക്ക് വേണ്ടി മത്സരിക്കുന്നു എന്ന് പറയുമ്ബോള്, മറ്റുള്ളവര് സമൂഹത്തിലൊരു മാറ്റം കൊണ്ടുവരാന് പോരാടുകയാണെന്നാണ് അവകാശപ്പെടുന്നത്. കൂടാതെ, പാര്ട്ടി വൃത്തങ്ങള് അനുസരിച്ച്, രണ്ട് ഡമ്മി സ്ഥാനാര്ത്ഥികളും ഉണ്ട്. എന്നെ കൂടുതല് പേരറിയാനാണ് ഞാന് തെരഞ്ഞെടുപ്പില് മത്സരിക്കുന്നത്. ഇത് സാമൂഹിക പ്രവര്ത്തനം തുടരാന് എന്നെ സഹായിക്കും അച്ചാറുകള് വില്ക്കുകയും സ്വയംസഹായ സംഘം നടത്തുകയും ചെയ്യുന്ന റൂമ നന്ദന് പറഞ്ഞു. യഥാക്രമം 60കളിലും 50കളിലും എത്തിനില്ക്കുന്ന സുബ്രത ബോസും, മലായ് ഗുഹ റോയിയും തങ്ങള് തമാശയ്ക്ക് വേണ്ടിയാണ് മത്സരിക്കുന്നത് എന്ന് പറയുന്നു. അവരുടെ സോഷ്യല് മീഡിയ പ്രൊഫൈലുകളില്, ഇരുവരും തൃണമൂല് കോണ്ഗ്രസ്സിന്റെ സ്കീമുകളും പദ്ധതികളും ഷെയര് ചെയ്തതായി കണ്ടെത്തി. ഞാന് നന്ദിഗ്രാമില് മത്സരിക്കുകയും 77 വോട്ടുകള് നേടുകയും ചെയ്തു. എന്നെ ആര്ക്കും അറിയാത്ത ഒരു സ്ഥലത്ത് പോലും എനിക്ക് ലഭിച്ച ജനപ്രീതി ഞാന് ആസ്വദിച്ചിരുന്നു എന്ന് സാമ്ബത്തിക ഉപദേഷ്ടാവായ ബോസ് പറഞ്ഞു. എന്നാല്, ഒരു സ്വതന്ത്ര സ്ഥാനാര്ത്ഥിയും ചെറിയ കക്ഷികളെ പ്രതിനിധീകരിക്കുന്ന മറ്റ് രണ്ട് സ്ഥാനാര്ത്ഥികളും കടുത്ത വെല്ലുവിളി ഉയര്ത്തുമെന്ന് പ്രതിജ്ഞ ചെയ്യുന്നു. അഴിമതിക്കും തെരഞ്ഞെടുപ്പിനു ശേഷമുള്ള അക്രമത്തിനും എതിരെ പോരാടാനാണ് ഞാന് ഇവിടെ വന്നത് പരിസ്ഥിതി പഠനത്തിലും ശാസ്ത്രീയ സംഗീതത്തിലും സ്വര്ണ്ണ മെഡല് ജേതാവായ ചന്ദ്രചൂര് ഗോസ്വാമിയുടെ വാക്കുകളാണിവ. മൂന്ന് വര്ഷം മുന്പ് സ്ഥാപിച്ച ഭാരതീയ ന്യായ അധികാര് രക്ഷാ പാര്ട്ടിയെ പ്രതിനിധീകരിക്കുന്ന യോഗ പരിശീലകയായ സ്വര്ണലത സര്ക്കാര്, ബഹുജന് മഹാ പാര്ട്ടിയിലെ സ്റ്റേഷനറി ഷോപ്പ് ഉടമ മംഗള് സര്ക്കാര് എന്നിവരും ഒരു മാറ്റം കൊണ്ടുവരാനുള്ള മത്സരത്തിലാണ്. കൊല്ക്കത്തയിലെ ഒരു സ്വകാര്യ സ്കൂള് പ്രിന്സിപ്പലായ സതാദ്രു റോയിയും തെരഞ്ഞെടുപ്പില് മത്സരിക്കുന്നു. സെപ്റ്റംബര് 30 നാണ് ഉപതിരഞ്ഞെടുപ്പ്, ഒക്ടോബര് 3 ന് തിരഞ്ഞെടുപ്പ് ഫലം പ്രഖ്യാപിക്കും. ഇന്ത്യന് ജനതയുടെ കണ്ണുകള് പശ്ചിമ ബംഗാളിലേക്ക് തിരിയുന്ന ദിനത്തിന് ഇനി ദിവസങ്ങള് മാത്രമാണ് ബാക്കി. Tags